dh-unibe/image-text_koenigsfelden-charters-post-1500 huggingface dataset:
Wir, aͤpptissin ✳ unnd convēnt des gottshusz
Kûngsfelld₎, thuͦn kundt ✳ unnd bekaͤnnēn offenlich ✳ mitt disem brieff, ✳ als wir dann usz ordnung ✳ unnd ansächēn ✳ unnser herrn̄ ✳ unnd
castenvoͤgtt, ✳ schulthszn̄ unnd ràtt der statt Berrn̄
schuldig ✳ unnd pflichttig sind worden ✳ unnser
mittschwester frow Beatrixēn von Lanndenberg ir guͦtt, ✳ libding ✳ unnd anders, ✳ so sy in ✳
unnser gottshusz gebrachtt ✳ hatt, ✳ wyder zebekerēn, ✳
das wir aber besunder des barēn gellts halb ✳ zuͦ
diser zytt nitt vermogēn zetuͦnd ꝫcꝭ. hàrumb ✳ so
gelobenn ✳ unnd versprechenn wyr by unnserenn
wyrdēn, ✳ guͦtten truwen ✳ unnd erēn ✳ der genanntt₎ unnser mittschwester uszstaͤnnder
sum̄ halb, ✳ die sich gebûrtt anderthalbhundertt
Rinsch guldēn ✳ oder sybenthalbenn Schwitzer
batzēn fûr den guld₎ ✳ von hûtt, dat₎ disz brieffs,
ûber ein jàr bar zuͦlegēn, ✳ oder ûber ein jàr denn
zinsz, ✳ wie sich gebûrtt ✳ unnd dannenthin ir ein
zinszbrieff zuͦmachēn nàch lanntzbruch ✳ unnd rechtt ✳
unnd des huͦptguͦtt also verzinszn̄ so lanng, bisz
man ir huͦpttguͦtt ✳ unnd zinsz mitt einandern̄
giptt, ouch àn allen irēn costenn ✳ unnd schadn̄
uszrichttung ✳ unnd bezallung zethuͦnd, ✳ by verpflichtt ✳ unnd insatzun̄g unnsers gottshusz guͤtter,
ligender ✳ unnd varennder, die sy und ir erbenn,
wo wyr an thuͦnder bezalun̄g sûm̄ig wurdēn, ✳
mag angryffēn, ✳ vertigen̄ ✳ unnd beziechenn ✳ bisz uff
ir volkomēn benuͤgēn. ✳ unnd also hieby zuͦ
belybenn ✳ unnd darwyder nitt zuͦthuͦn, ✳ zuͦ redenn ✳
nàch schaffenn getann werden, ✳ verbinden wir ✳
unns ✳ fùr unns ✳ unnd unnser erbenn by guͦttēn
trùwēn ✳ mittenzichung aller fûnd, ✳ uszzùg ✳ unnd
geverd ✳ unnd was hie wider sin moͤchtte ✳ unnd besunder
des rechtten, ✳ so ein gemeīne verzichun̄g ✳ an vorgang
einer sunderbarēn als unnùtz widersprichtt, entzigēn
unnd begebēn haben ✳ innkrafft dis brieffs, der des
zuͦ urkùnd mitt unnsers gottshusz unnd convēnts
uffgetrucktenn sygell verwartt, ✳ gebenn ✳ unnd
beschechēn ist uff zinstag vor dem palmtag, der
jarēn Cristi, unnsers selig machers, im̄ xv c und
xxviij a.
Beatrix v: Landenberg .
✳
Dinst: vor Palma₎ . 1528 .
1528 , März . 31 .
F. Aargau